ປ. ທ​ຣຳ ກ່າວ​ວ່າ ສ​ຫລ ບໍ່​ຊອກ​ຫາ​ ການ​ຂັດ​ແຍ້ງ ແຕ່​ຈະ​ປ້ອ​ງ​ກັນ​ ຜົນ​ປະ​ໂຫຍດ ຂອງ​ອາ​ເມ​ຣິ​ກາ
​ປະ​ທາ​ນາ​ທິບ​ໍ​ດີ​ດໍ​ໂນ​ລ ທ​ຣຳ ກ່າວ​ຕໍ່​ກອງ​ປະ​ຊຸມ ​ສະ​ມັດ​ຊາ​ໃຫຍ່ ​ສະ​ຫະ​ປະ​ຊາ​ຊາດ​ວ່າ “ພວກ​ເຮົາ​ປາດ​ຖະ​ໜາ​ ຢາກ​ໃຫ້​ມີສັນ​ຕິ​ພາບ ການ​ຮ່ວມ​ມື ແລະ​ການ​​ຈະ​ເລີນ​ເຕີບ​ໂຕ​ຮ່ວ​ມ​ກັນ ​ກັບທຸກໆປະ​ເທດ.
ປະທານາທິບໍດີສະຫະລັດ ທ່ານດໍໂນລ ທຣຳ ກ່າວໃນວັນອັງຄານວານນີ້ວ່າ ໃນຂະນະ ທີ່ສະຫະລັດບໍ່ໄດ້ຕ້ອງການ ຢາກໃຫ້ເກີດບັນຫາຂັດແຍ້ງກັບປະເທດໃດໆ ທ່ານກໍຈະບໍ່ ລັ່ງເລໃຈທີ່ຈະປ້ອງກັນຜົນປະໂຫຍດຂອງອາເມຣິກາ ທ່ານກ່າວຢູ່ໃນຫ້ອງປະຊຸມ ທີ່ເຕັມໄປດ້ວຍບັນດາຜູ້ນຳຂອງໂລກວ່າ “ຫຼັງຈາກສະຫະ ລັດ ໄດ້ໃຊ້ຈ່າຍເງິນ 2 ພັນ 5 ຮ້ອຍຕື້ໂດລາ ນັບແຕ່ຂ້າພະເຈົ້າໄດ້ຖືກ ເລືອກຕັ້ງໃໝ່ ເພື່ອສ້າງສາກອງທັບທີ່ຍິ່ງໃຫຍ່ຂອງພວກເຮົາ ຊຶ່ງມາເຖິງປັດຈຸບັນນີ້ ຍັງເປັນປະເທດ ມະຫາອຳນາດ ທີ່ເຂັ້ມແຂງທີ່ສຸດໃນໂລກ ຫວັງວ່າຈະບໍ່ໄດ້ໃຊ້ກຳລັງດັ່ງກ່າວນີ້ ” ປະທານາທິບໍດີທຣຳ ໄດ້ກ່າວຢ້ຳວ່າ ສະຫະລັດບໍ່ຕ້ອງການທີ່ຈະມີການຂັດແຍ້ງກັບ ປະເທດໃດໆ ທ່ານໄດ້ກ່າວຕໍ່ກອງປະຊຸມສະມັດຊາໃຫຍ່ສະຫະປະຊາຊາດວ່າ “ພວກເຮົາປາດຖະ ໜາຢາກໃຫ້ມີສັນຕິພາບ ການຮ່ວມມື ແລະການຈະເລີນເຕີບໂຕຮ່ວມກັນກັບທຸກໆ ປະເທດ ແຕ່ຂ້າພະເຈົ້າຈະບໍ່ເຄີຍລັງເລໃຈທີ່ຈະປ້ອງກັນຜົນປະໂຫຍດຂອງອາເມຣິກາ ” ປະທານາທິບໍດີທຣຳ ໄດ້ຊີ້ໃສ່ອີຣ່ານວ່າ ເປັນນຶ່ງໃນໄພຂົ່ມຂູ່ທີ່ໃຫຍ່ທີ່ສຸດຕໍ່ໂລກ ໂດຍ ກ່າວວ່າ ອີຣ່ານກົດຂີ່ຂົ່ມເຫັງປະຊາຊົນຂອງຕົນ ຢູ່ພາຍໃນປະເທດ ໃນຂະນະທີ່ສົ່ງເສີມ ໃຫ້ເກີດບັນຫາຂັດແຍ້ງ ແລະການກໍ່ການຮ້າຍ ຢູ່ນອກຊາຍແດນຂອງຕົນ ທ່ານກ່າວ ວ່າ ຕາບໃດທີ່ເລື້ອງດັ່ງກ່າວ ຍັງດຳເນີນຢູ່ຕໍ່ໄປ ການລົງໂທດຂອງສະຫະລັດຈະບໍ່ຖືກ ຍົກເລີກ ແລະຈະໜັກຂຶ້ນກວ່າເກົ່າ ແຕ່ປະທານາທິບໍດີສະຫະລັດ ຍັງເປີດກວ້າງປະຕູທາງດ້ານການທູດ ໂດຍໃຫ້ຂໍ້ສັງເກດ ວ່າ ສັດຕູຂອງສະຫະລັດທີ່ຜ່ານມາບາງປະເທດບັດນີ້ໄດ້ກາຍເປັນເພື່ອນ ມິດທີ່ໃກ້ ຊິດກັນ ທ່ານກ່າວວ່າ “ສະຫະລັດບໍ່ເຄີຍເຊື່ອເລີຍໃນການເປັນສັດຕູທີ່ຖາວອນ ພວກເຮົາ ຕ້ອງການຄູ່ພາຄີ ບໍ່ແມ່ນການເປັນສັດຕູກັນ ” ຫຼັງຈາກການໂຈມຕີໃນວັນທີ 14 ກັນຍາ ໃສ່ສະຖານທີ່ຜະລິດນ້ຳມັນຂອງຊາອຸດີ ອາຣາເບຍ ສອງແຫ່ງ ຊຶ່ງສະຫະລັດໄດ້ຖີ້ມໂທດໃສ່ອີຣ່ານນັ້ນ ຄວາມຫວັງໃນການທີ່ ຈະພົບປະກັນ ລະຫວ່າງປະທານາທິບໍດີສະຫະລັດແລະປະທານາທິບໍດີອີຣ່ານ ຢູ່ນອກ ກອງປະຊຸມສະມັດຊາໃຫຍ່ສະຫະປະຊາຊາດກໍໄດ້ໝົດໄປ ອີຣ່ານໄດ້ປະຕິເສດຕໍ່ ການຮັບຜິດຊອບໃນການໂຈມຕີດັ່ງກ່າວ ໃນຂະນະທີ່ພວກເຈົ້າໜ້າທີ່ສະຫະລັດ ແລະອິຣ່ານ ກ່າວວ່າ ພວກຜູ້ນຳຂອງຕົນ ຈະບໍ່ໄດ້ພົບປະກັນນັ້ນ ແຕ່ພວກນັກການທູດຈຳນວນນຶ່ງຕ່າງກໍມີຄວາມຫວັງວ່າ ການພົບປະກັນຂອງພວກທ່ານອາດມີຂຶ້ນໃນຄວາມພະຍາຍາມເພື່ອຈະຫຼຸດຜ່ອນ ຄວາມເຕັ່ງຕຶງ